b'\n_START_ARTICLE_\nOn a Sunday\n_START_SECTION_\nBakgrunn\n_START_PARAGRAPH_\nSangen er skrevet av Ioana Victoria Badea og ble sendt inn til den rumenske kringkasteren TVR i forbindelse med sangkonkurransen Selec\xc8\x9bia Na\xc8\x9bional\xc4\x83. Konkurransen er Romanias uttak til Eurovision Song Contest 2019, og \xc2\xabOn a Sunday\xc2\xbb var blant de 24 melodiene som ble valgt ut til \xc3\xa5 delta i konkurransen. Sangen deltok i konkurransens andre semifinale 10. februar 2019 og kvalifiserte seg til finalen. I finalen uken etter ble \xc2\xabOn a Sunday\xc2\xbb k\xc3\xa5ret til vinner med 65 poeng. 62 av poengene kom fra de ulike juryene, mens kun 3 kom fra telefonavstemningen. Gjennom seieren ble \xc2\xabOn a Sunday\xc2\xbb valgt til Romanias bidrag i Eurovision Song Contest 2019._NEWLINE_I etterkant av finalen kom det kritikk mot juryordningen og enkelte av jurymedlemmene i den rumenske finalen. Kritikken n\xc3\xa5dde ogs\xc3\xa5 landets parlament og gikk blant annet p\xc3\xa5 at \xc2\xabOn a Sunday\xc2\xbb bare kom p\xc3\xa5 \xc3\xa5ttendeplass i telefonavstemningen, men likevel vant konkurransen. Sangen ble ogs\xc3\xa5 anklaget for \xc3\xa5 v\xc3\xa6re et plagiat, men den rumenske kringkasteren tilbakeviste senere anklagene.\n_START_SECTION_\nEurovision Song Contest\n_START_PARAGRAPH_\nI januar 2019 ble Romania trukket til \xc3\xa5 delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Romania hadde startnummer 6. \xc2\xabOn a Sunday\xc2\xbb ble nummer 13 i sin semifinale og kvalifiserte seg dermed ikke til finalen l\xc3\xb8rdag 18. mai.'